
PB.4/2008.

JEGYZŐKÖNYV
Készült:  2008. november 20-án Abda – Börcs községek Körjegyzőségének 

     abdai hivatalában Abda község képviselő - testületének Pénzügyi
     Bizottságának üléséről.

Jelen vannak:       Szalai Gabriella, a Pénzügyi Bizottság elnöke

                              Szémann Tamás bizottsági tag,

                              Izsáki László bizottsági tag,




  Szűcs Gábor bizottsági tag,

 
  

  Nagyné Csiszár Ildikó bizottsági tag.
Tanácskozási joggal: 

Szabó Zsolt polgármester,






Csigó László alpolgármester,






dr. Weller Tamás körjegyző.

Szalai Gabriella a Pénzügyi Bizottság elnöke köszöntötte a megjelent bizottsági tagokat. Megállapította, hogy a bizottság határozatképes, azon a bizottság 3 tagja megjelent. 

Izsáki László és Szűcs Gábor bizottsági tag, a bizottsági ülésre később érkezik.
A Pénzügyi Bizottság ülése nyilvános volt, azon a község lakói közül senki sem jelent meg.

Szalai Gabriella elnök ismertette a bizottsági ülés napirendi pontjait. 
Abda község önkormányzat képviselő - testületének Pénzügyi Bizottsága az ismertetést elfogadta, azzal egyetértett a napirendi pontok így a következőképpen alakultak:

1.) Beszámoló az önkormányzat és szervei 2008. I-III. negyedéves költségvetési gazdálkodásról
2.) 2009. évi költségvetési koncepció megtárgyalása
3.) Egyéb aktuális ügyek

a.)  Javaslat a 2008. évi költségvetési rendelet módosítására

I.) Beszámoló az önkormányzat és szervei 2008. I-III. negyedéves költségvetési gazdálkodásról

Előadó: dr. Weller Tamás körjegyző

Dr. Weller Tamás körjegyző tájékoztatta a bizottság jelenlévő tagjait, hogy a napirenddel kapcsolatos anyag előzetesen megküldésre került. (A jegyzőkönyv I. számú melléklete) Azt nem kívánta szóban kiegészíteni. 
Szalai Gabriella a bizottság elnöke, mivel a témával kapcsolatban kérdés, hozzászólás nem volt, azt szavazásra felterjesztette.

Abda község önkormányzat képviselő - testületének Pénzügyi Bizottsága a témával kapcsolatban 3 igen 0 tartózkodás és 0 nem szavazattal a következő határozatot hozta:
7/2008.(XI.20.) Pénzügyi Bizottsági határozat:

Abda község önkormányzatának Pénzügyi Bizottsága a 2008. évi költségvetés I-III. negyedéves végrehajtásáról szóló tájékoztatót a képviselő – testület felé az előterjesztés szerint javasolja elfogadni. 
Felelős: Szalai Gabriella elnök
Határidő: 2008. november 26.
II.)
 2008. évi költségvetési koncepció megtárgyalása
Szalai Gabriella a bizottság elnöke a napirendi ponttal kapcsolatosan felkérte dr. Weller Tamás körjegyzőt, hogy azt részletesen ismertesse. 

Dr. Weller Tamás körjegyző tájékoztatta a jelenlévő bizottsági tagokat, a törvény kimondja, hogy az önkormányzatoknak a jövő évi költségvetésének tervezésével kapcsolatosan minden év november 30-ig ki kell dolgozniuk a költségvetési koncepciójukat. (A jegyzőkönyv II. számú melléklete) A koncepció a 2009. évi költségvetési törvénytervezet illetve az előző évi teljesítés alapszámai alapján került becslésre. A költségvetési koncepciónak a szerepe az, hogy a jövő évben tervezett elvégzendő feladatok között egy sorrendet állítson fel. Véleménye szerint a jövő évben az intézmények jelenlegi szinten való fenntartása mellett, a 2008-as esztendőben megkezdett beruházásokat kellene a testületnek tovább folytatnia. Ilyen a közösségi ház, a temető bővítése, a strandfürdő kialakítása, Győr és a község közötti kerékpárút megvalósítása, új játszótér kialakítása. 
Szalai Gabriella elnök érdeklődött, hogy a 2009. évi költségvetésnél mely területeken számolhatnak kockázati tényezővel?

Dr. Weller Tamás körjegyző szerint a 2009. évi költségvetésnél kockázati tényező az általános iskolánál jövő évben bekövetkező nagymértékű gyermeklétszám csökkenés. További kockázati tényező a Magyar Köztársaság gazdasági helyzete, mely minden magyar állampolgárra plusz terhet ró, ezáltal a helyi adók beszedése is jóval nehezebbé válik. Jövő évben a vállalkozások fizetőképessége is romlani fog. 

Szalai Gabriella elnök érdeklődött, hogy a szociális segélyekre szánt pénzeszközöket milyen mértékben lenne célszerű a 2009-es esztendőben megemelni?

Dr. Weller Tamás körjegyző kifejezte, sajnos ez is egy kockázati tényezőnek nevezhető körülmény. Az ország gazdasági helyzete miatt, egyre többen fordulnak az önkormányzat felé segítségért. A jövő évre vonatkozóan, az ideinél biztosan magasabb összegben lenne célszerű megállapítani a szociális ellátásokra fordítható pénzeszközök összegét. Ezt azonban nagyon jól át kell gondolnia mind a bizottságnak, mint pedig a képviselő – testületnek. Sajnos nem tudni előre, hogy Abda községben hányan kerülnek jövő évben krízishelyzetbe. 
18.20 órakor Izsáki László bizottsági tag a bizottsági ülésre megérkezett, így a jelenlévő bizottsági tagok létszáma 4 főre emelkedett. 

Dr. Weller Tamás körjegyző kérte a bizottságot, hogy a napirendi ponttal kapcsolatosan az önkormányzat lekötött pénzállományának jövő évi sorsával kapcsolatosan tegyen javaslatot.  

Szalai Gabriella elnök véleménye szerint addig, amíg a pénzintézetektől kedvezőbb kamatot tudnak kialkudni, mint a felvett hitel kamata, addig célszerű a pénzeszközt lekötve tartani. 
Weller Tamás körjegyző kifejezte, az idei évben forgalomképessé válnak az egészségügyi épületben lévő helyiségek (orvosi lakások, gyógyszertár).

18.40 órakor Szűcs Gábor bizottsági tag a bizottsági ülésre megérkezett, így a jelenlévő bizottsági tagok létszáma 5 főre emelkedett.

Szalai Gabriella elnök, kifejezte, a témát már tárgyalta a bizottság, az érintett háziorvosokat is megkérdezték ez ügyben, akkor a válasz a vizitdíj miatti bizonytalanság miatt, nem tudtak pontos választ adni a kérdésre. Kérdés, hogy lakottan kinek lehet értékesíteni? 

Dr. Weller Tamás körjegyző kifejezte, az ingatlanokat lakottan is lehet értékesíteni, melyre a bérlőknek természetesen elővásárlási joga van. 

Szalai Gabriella elnök érdeklődött, hogy a jövő évben várható e az, hogy az önkormányzatnak likviditási gondjai lesznek?

Dr. Weller Tamás körjegyző elmondta, a bevételek és kiadások tervezett rendje szerint, az önkormányzatnak jövő évben nem lesznek likviditási nehézségei. 
Szalai Gabriella a bizottság elnöke, mivel a témával kapcsolatban kérdés, hozzászólás nem volt, azt szavazásra felterjesztette.

Abda község önkormányzat képviselő - testületének Pénzügyi Bizottsága a témával kapcsolatban 4 igen 1 tartózkodás és 0 nem szavazattal a következő határozatot hozta:
8/2008.(XI.20.) Pénzügyi Bizottsági határozat:

Abda község önkormányzatának Pénzügyi Bizottsága a 2009. évi költségvetési koncepció tervezetét a képviselő – testületnek elfogadásra javasolja az előterjesztés szerinti tartalommal, azzal a kiegészítéssel, hogy a jelenlegi bizonytalan pénzügyi helyzetre való tekintettel a koncepcióban megfogalmazott célok nagymértékben változhatnak a 2009. évi költségvetés tárgyalásáig. 
Felelős: Szalai Gabriella elnök
Határidő: 2008. november 26.
III.) Egyéb aktuális ügyek

a.) Javaslat a 2008. évi költségvetési rendelet módosítására
Dr. Weller Tamás körjegyző részletesen ismertette a 2008. évi költségvetési rendelet módosítására vonatkozó rendelet tervezetet (A jegyzőkönyv III. számú melléklete). Javasolta azt az előterjesztés szerint a képviselő – testület elé terjeszteni. 

Szalai Gabriella a bizottság elnöke, mivel a témával kapcsolatban kérdés, hozzászólás nem volt, azt szavazásra felterjesztette.

Abda község önkormányzat képviselő - testületének Pénzügyi Bizottsága a témával kapcsolatban 5 igen 0 tartózkodás és 0 nem szavazattal a következő határozatot hozta:
9/2008.(XI.20.) Pénzügyi Bizottsági határozat:

Abda község önkormányzatának Pénzügyi Bizottsága a 2008. évi költségvetési rendelet módosítására vonatkozó rendelet tervezetet az előterjesztés szerint a képviselő – testületnek javasolja azt elfogadni.
Felelős: Szalai Gabriella elnök
Határidő: 2008. november 26.
Szalai Gabriella a PB. elnöke több napirendi pont nem lévén, megköszönte a részvételt és az aktív munkát, majd a bizottsági ülést 19.30 órakor bezárta.

K. m.  f.

……………………………….                             
  …………………………………

      Szalai Gabriella          



              dr. Weller Tamás

           Elnök 






           körjegyző

